A határozati javaslat elfogadásához
egyszerű többség szükséges, 
az előterjesztés nyilvános ülésen tárgyalható!


74. számú előterjesztés

Alsónyék Község Önkormányzata Képviselő-testületének 2025. november 27-én, 
7.30 órakor megtartandó ülésére

Hozzájárulás önkormányzati rendelet megalkotásához


	
Előterjesztő: Molnár István János polgármester

Készítette: Kondriczné dr. Varga Erzsébet jegyző

Törvényességi ellenőrzést végezte: Takaróné dr. Mihó Beatrix aljegyző

Tárgyalja: 
Gazdasági és Szociális Bizottság 2025.11.27.





Tisztelt Képviselő-testület!

Önkormányzatunk a Bátaszéki Mikrotérségi Óvoda és Bölcsőde Intézmény-fenntartó Társulás tagja. 

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 29. §-a alapján, ha önkormányzati társulás gyermekjóléti, gyermekvédelmi ellátást nyújt, akkor a társulási megállapodásban megjelölt székhely szerinti települési önkormányzat - a társulási megállapodásban meghatározottak szerint - a nyújtott ellátásokról, azok igénybevételéről és a fizetendő térítési díjakról rendeletet alkot. A társulási megállapodás III./3.2. pontjában foglaltak alapján Bátaszékre és Alsónyékre vonatkozóan Bátaszék Város Önkormányzatának Képviselő-testülete alkot a gyermekjóléti alapellátás keretében biztosított gyermekek napközbeni ellátásáért fizetendő térítési díjakról rendeletet, míg Alsónánára és Pörbölyre vonatkozóan az adott község képviselő-testülete. 

Az élelmezésvezető tájékoztatása szerint a 2026-os beszerzési eljárás eredményeként kötendő szerződésekben szereplő nyersanyag árak az intézményi térítési díjak emelését nem indokolják.


A jelenleg hatályos, illetve az egy évvel korábbi térítési díjakat az alábbi táblázat tartalmazza:

	
	Térítési díj összege 2024-ben 
	Térítési díj összege 2025- ben (jelenleg)

	ellátási körzetbe tartozó bölcsődés 
(reggeli-tízórai-ebéd uzsonna)
	700 Ft/fő/nap + ÁFA
	750 Ft/fő/nap + ÁFA

	óvoda 
(tízórai-ebéd-uzsonna) 
	816 Ft/fő/nap + ÁFA
	874 Ft/fő/nap+ ÁFA

	bölcsőde, óvoda diétás ebéd
	606 Ft/fő/nap +ÁFA
	606 Ft/fő/nap+ ÁFA

	ált. iskolai tanuló 
(tízórai-ebéd-uzsonna) 
	1017 Ft/fő/nap + ÁFA
	1092 Ft/fő/nap+ ÁFA

	általános iskolai tanuló (ebéd,diétás ebéd)
	610 Ft/fő/nap + ÁFA
	655 Ft/fő/nap+ ÁFA

	gimnáziumi tanuló (ebéd,diétás ebéd)
	697 Ft/fő/nap + ÁFA
	722 Ft/fő/nap + ÁFA

	felnőtt ebéd, diétás ebéd
	1360 Ft/fő/nap + ÁFA
	1444 Ft/fő/nap + ÁFA



Az élelmezésvezetői javaslatnak megfelelően a térítési díjak emelésére nem teszünk javaslatot, azonban javasoljuk az előkészített rendelet tervezet elfogadásával a térítési díjak étkezési kategóriánkénti meghatározását. Ezen módosítást az indokolja, hogy ezáltal lehetőség nyílna a csak ebéd vagy menza (tízórai – ebéd – uzsonna) választásán túl a tízórai és ebéd igénybevételére is.

A jogalkotásról szóló 2010. évi CXXX. törvény 5. § (5) bekezdése szerint:
„(5) Ha a felhatalmazás jogosultja a helyi önkormányzat képviselő-testülete, társulás esetén - ha a társulási megállapodásban meghatározott feladat- és hatáskör a felhatalmazás tárgyának szabályozására kiterjed - az önkormányzati rendelet megalkotására a társulási megállapodásban kijelölt, ennek hiányában a társulás székhelye szerinti helyi önkormányzat képviselő-testülete jogosult. Az önkormányzati rendelet megalkotásához a társulásban részt vevő helyi önkormányzat képviselő-testületének hozzájárulása szükséges.”

Javasolom az alábbi határozati javaslat elfogadásával a rendeletmódosításhoz a hozzájárulás megadását.

H a t á r o z a t i    j a v a s l a t :

Önkormányzati rendelet megalkotásához hozzájárulás adására 

Alsónyék Község Önkormányzatának Képviselő-testülete Bátaszék Város Önkormányzata Képviselő-testületének a helyi gyermekvédelmi ellátásokról szóló 9/2021. (VII. 2.) önkormányzati rendelet módosításáról szóló önkormányzati rendelet megalkotásához – a határozat melléklete szerinti tartalommal – hozzájárul.

Határidő: azonnal
Felelős:  Takaróné dr. Mihó Beatrix aljegyző
             (a határozat megküldéséért) 

Határozatról értesül:  Bátaszék Város Önkormányzata
                                  Bátaszéki KÖH pénzügyi iroda
                                  irattár

